KOMISJONI RAKENDUSOTSUS,

27. mai 2014,

milles käsitletakse tööprogrammi vastuvõtmist ning toidu- ja söödavaldkonna meetmete rahastamist 2014. aastal, et tagada toidu- ja söödaalaste õigusaktide kohaldamine

2014/C 166/05

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002 (1), eriti selle artiklit 84,

võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas (2), eriti selle artikleid 16, 19, 20, 21, 23 ja 27,

võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (3), eriti selle artikli 76 lõiget 1,

võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks (4), eriti selle artikli 66 lõike 1 punkti c,

ning arvestades järgmist:

Et tagada toidu- ja söödavaldkonna meetmete rakendamine toidu- ja sööda- ning taimetervisealaste õigusaktide kohaldamiseks, on vaja 2014. aastaks vastu võtta rahastamisotsus ja tööprogramm. Komisjoni delegeeritud määruse (EL) nr 1268/2012 (5) (mis käsitleb Euroopa Liidu üldeelarve suhtes kohaldatavaid finantseeskirju) artiklis 94 on sätestatud rahastamisotsuste suhtes kehtivad üksikasjalikud eeskirjad.

ON TEINUD JÄRGMISE OTSUSE:

Artikkel 1

Tööprogramm

Võetakse vastu lisas esitatud aasta tööprogramm otsuse 2009/470/EÜ artiklite 16, 19, 20, 21, 23 ja 27, määruse (EÜ) nr 1107/2009 ning määruse (EÜ) nr 882/2004 artikli 66 lõike 1 punkti c rakendamiseks.

Aasta tööprogramm on rahastamisotsus määruse (EL, Euratom) nr 966/2012 artikli 84 tähenduses.

Artikkel 2

Liidu toetus

Programmi rakendamiseks 2014. aastaks käesoleva otsusega ette nähtud toetuse maksimummäär on 5 177 230 eurot, mis eraldatakse järgmistelt Euroopa Liidu 2014. aasta üldeelarve eelarveridadelt:

Esimeses lõigus nimetatud eraldised võivad hõlmata ka hilinenud makse eest tasumisele kuuluvat viivist.

Artikkel 3

Paindlikkusklausel

Iga tööprogrammiga seotud meetmete toetuse summa kumulatiivseid muudatusi, mis ei ületa 20 % käesoleva otsuse artiklis 2 sätestatud toetuse summa maksimummäära, ei käsitata oluliste muudatustena delegeeritud määruse (EL) nr 1268/2012 artikli 94 lõike 4 tähenduses, tingimusel et need muudatused ei mõjuta märkimisväärselt meetmete olemust ja tööprogrammi eesmärke.

Kooskõlas usaldusväärse finantsjuhtimise ja proportsionaalsuse põhimõtetega võib vastutav eelarvevahendite käsutaja vastu võtta esimeses lõigus osutatud muudatusi.

Artikkel 4

Toetused

Toetusi võib tööprogrammis esitatud tingimustel anda ilma projektikonkurssi korraldamata lisas kindlaks määratud asutustele.

(1) ELT L 298, 26.10.2012, lk 1.

(2) ELT L 155, 18.6.2009, lk 30.

(3) ELT L 309, 24.11.2009, lk 1.

(4) ELT L 165, 30.4.2004, lk 1, parandatud ELTs L 191, 28.5.2004, lk 1.

(5) Komisjoni delegeeritud määrus (EL) nr 1268/2012, 29. oktoober 2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, 31.12.2012, lk 1).

LISA

Aasta 2014 tööprogramm toidu- ja söödavaldkonnas

1. SISSEJUHATUS

Tööprogrammis on 2014. aastaks ette nähtud rakendusmeetmed. Nõukogu otsuses 2009/470/EÜ, määruses (EÜ) nr 882/2004, määruses (EÜ) nr 1107/2009, määruses (EÜ) nr 1333/2008, määruses (EL) nr 609/2013, määruses (EL) nr 1169/2011 ja nõukogu direktiivis 2001/89/EÜ esitatud eesmärkide põhjal sisaldab käesolev tööprogramm meetmeid, mida rahastatakse eri eelarveridadelt järgmiselt:

Kavandatavad meetmed Ligikaudne summa Toetused (1) 660 000 eurot Hanked (23) 4 132 000 eurot Halduskokkulepped (4) 385 230 eurot KOKKU (28 meedet) 5 177 230 eurot

2. TOETUSED

2.1. OIE konverentsid ja seminarid

2.2. Õiguslik alus

Nõukogu otsuse 2009/470/EÜ artikkel 22

2.3. Eelarverida

17 04 03 – 660 000 eurot

2.4. Kavandatavate meetmete soovituslik nimekiri

Meetmed Meetmete hinnanguline arv Esialgne kuupäev Ligikaudne summa (eurodes) OIE ülemaailmsed konverentsid, piirkondlikud seminarid ja koosolekud ning loomade tervist ja loomade heaolu käsitlevad meetmed 1 toetusleping 2014. aasta teine kvartal 660 000

2.5. Rakendatavate meetmete kirjeldus, eesmärgid ja prognoositavad tulemused

OIE ülemaailmsed konverentsid, piirkondlikud seminarid ja koosolekud ning loomade tervist ja loomade heaolu käsitlevad meetmed

Maailma Loomatervise Organisatsioon (OIE) on valitsustevaheline organisatsioon, mis vastutab loomatervise parandamise eest kogu maailmas. Selleks, et parandada loomade tervisestaatust kogu maailmas ja seega vähendada loomahaiguste esinemise riski ELis, on tähtis, et ELi põhimõtteid seoses loomatervise ja loomade heaoluga jagatakse kõigi OIE liikmesriikidega ja et EL toetaks OIE konverentse, koolitusseminare, koosolekuid ja meetmeid, et tutvustada liidu poliitikat loomatervise ja loomade heaolu valdkonnas.

OIE tugikeskuste ja veeloomade tervise alased ülemaailmsed konverentsid; OIE Euroopa teabekeskuste piirkondlikud seminarid loomahaigustest teatamise ja veterinaarravimite teemal; Euroopa loomade heaolu platvormi piirkondlikud koosolekud ja meetmed; piirkondlikud koosolekud ja meetmed sigade Aafrika katku Euroopas esinemise teemal ning suu- ja sõrataudi tõrje süsteemi järkjärguline Kesk-Aasias ja Lääne-Euraasias rakendamise teemal; Vahemere loomatervishoiu piirkondlikud koosolekud ja meetmed, sh marutaudivaktsiini pank ning suu- ja sõrataudi tõrje süsteemi järkjärguline rakendamine Põhja-Aafrikas; piirkondlik koolitustegevus seoses loomade heaolu OIE normidega OIE Aasia, Kaug-Ida ja Okeaania piirkonnas.

Meetme eesmärk on jagada ELi põhimõtteid loomatervise, loomade heaolu ja veterinaarse rahvatervishoiu kohta liidu poliitika tutvustamise kaudu kõikide OIE liikmetega OIE konverentsidel, koolitusseminaridel ja koosolekutel ning OIE korraldatavate tegevuste kaudu. Parandada loomatervist, loomade heaolu ja veterinaarset rahvatervishoidu kogu maailmas ja vähendada riske ELis.

Oodatavad tulemused: parem teadlikkus liidu loomatervise ja loomade heaolu poliitikastrateegiatest ning nendega ühtlustamine, paremad loomatervise ja loomade heaolu normid naaberriikides ja kogu OIE Euroopa piirkonnas, et vähendada seega loomataudide puhangute ohtu ELis.

2.6. Rakendamine

Rakendamine: DG SANCO otse

Otsetoetus Maailma Loomatervise Organisatsioonile

Maailma Loomatervise Organisatsioonil (OIE), millel on võrdlusorganisatsiooni pädevus ja mida on tunnustanud Maailma Kaubandusorganisatsioon loomade tervise parandamise eest kogu maailmas, on de facto monopol kõnealuses sektoris ja kohaldamise eeskirju käsitleva määruse artikli 190 lõike 1 punkti c kohaselt ei ole seepärast loomatervise ja loomade heaolu teemalistele ülemaailmsetele konverentsidele ja piirkondlikele seminaridele ELi toetuse saamiseks vaja esitada pakkumiskutset.

ELi kaasrahastamise maksimummäär: 50 % rahastamiskõlblikest kuludest

Lepingu sõlmimise kriteeriumid:

— Ettepaneku asjakohasus liikmesriikide ja kolmandate riikide ametnike pädevuse arendamise seisukohast seoses meetmete eesmärkidega loomatervist, loomade heaolu ja veterinaarset rahvatervishoidu käsitlevate ELi poliitikastrateegiate ja OIE normide valdkonnas.

— Ettepaneku prognoositavate tulemuste mõju üldisele eesmärgile vähendada ELis loomataudide riski ja edendada ELi poliitikastrateegiaid ja OIE norme loomatervise, loomade heaolu ja veterinaarse rahvatervishoiu valdkonnas seoses kolmandatest riikidest imporditavate toodetega.

3. HANKED

Eelarve kogueraldis hankelepingutele 2014. aastal on 4 132 000 eurot.

3.1. Õiguslik alus

Nõukogu otsuse 2009/470/EÜ artiklid 8, 10, 20 ja 23, määruse (EÜ) nr 882/2004 artikkel 66, määruse (EÜ) nr 1333/2008 artikkel 29, määruse (EL) nr 609/2013 artikkel 13 ja põhjendus 33, nõukogu direktiivi 2001/89/EÜ artikli 18 lõige 2.

3.2. Eelarverida

17 04 01 – 1 000 000 eurot

17 04 03 – 3 132 000 eurot

3.3. Kavandatavate lepingute soovituslik nimekiri

Meede (17 04 01) Lepingu liik Lepingute hinnanguline arv Esialgne kuupäev Ligikaudne summa (eurodes) Loomataudidevastaste vaktsiinide ostmine Tarnimine 1 2014. aasta teine pool 1 000 000





Meetmed (17 04 03) Lepingu liik Lepingute hinnanguline arv Esialgne kuupäev Summa (eurodes) Uuring: direktiivi 2006/52/EÜ rakendamise jälgimine seoses tööstusharu poolt nitritite kasutamisega eri lihatootekategooriates Teenus 1 2014. aasta esimene pool 50 000 Uuring: sportlastele ettenähtud toitu käsitlev aruanne Teenus 1 Kogu 2014. aasta 100 000 Uuring: praeguse toiduvaldkonnas pettuste suhtes kohaldatava õigusraamistiku mõju ametlikule kontrollile ja jõustamismeetmetele Eriteenus 1 2014. aasta esimene pool 150 000 Uuring uue ametlikku kontrolli käsitleva õigusakti jõustumise ettevalmistamiseks Teenus 1 2014. aasta teine pool 250 000 Horisontaalne toetus teabevahetusele Eriteenus 10 Kogu 2014. aasta 427 000 EXPO 2015 ettevalmistamine Teenus 5 Kogu 2014. aasta 260 000 Toidu- ja Veterinaarameti volitusega seotud teabematerjalide, multimeedia ja veebisaitide sisu ning reklaammaterjalide koostamine, ürituste korraldamine jne Eriteenus 5 Kogu 2014. aasta 80 000 Milano 2015. aasta EXPO-ga seotud üritused Eriteenus 5 2014. aasta teisest kvartalist 2015. aasta teise kvartalini 250 000 Uuring rahvusvaheliste standardite mittetäitmisest tulenevate kulude kohta Eriteenus 1 2014. aasta teine pool 125 000 Konverents WildLife Eriteenus 1 2014. aasta teine pool 100 000 Üliõpilaste seminar Eriteenus 1 2014. aasta teine pool 75 000 Osalemine rahvusvahelistel üritustel Eriteenus 4 2014. aasta teisest kvartalist 2015. aasta esimese kvartalini 500 000 Ühtse veterinaariaalase elektroonilise süsteemi TRACES (kaubanduse kontrolli- ja eksperdisüsteem) edendamine Teenus 2 2014. aasta teine pool 55 000 Loomade heaolu käsitleva poliitika kujundamist toetavad meetmed: kolme piirkondliku õpikoja korraldamine veterinaararstide jaoks Eriteenus 1 2014. aasta teisest kvartalist 2014. aasta kolmanda kvartalini 150 000 Loomade heaolu käsitlevate trükiste avaldamine Eriteenus 1 2014. aasta teisest kvartalist 2014. aasta kolmanda kvartalini 35 000 Loomade heaolu käsitlevate õppematerjalide edendamine Eriteenus 1 2014. aasta teisest kvartalist 2014. aasta kolmanda kvartalini 75 000 Koerte ja kasside heaolu käsitlev konverents Eriteenus 1 2014. aasta teisest kvartalist 2014. aasta kolmanda kvartalini 50 000 Sigade kaitset käsitleva video- ja e-õppe materjalide koostamine Eriteenus 1 2014. aasta teisest kvartalist 2014. aasta kolmanda kvartalini 130 000 Uuring loomade heaolu käsitlevate poliitikanäitajate määratlemise kohta Eriteenus 1 2014. aasta teisest kvartalist 2014. aasta kolmanda kvartalini 60 000 Uuring loomade heaolu näitajate kasutamise kohta seoses võimaliku loomade heaolu raamõigusakti ettevalmistamisega Eriteenus 1 2014. aasta teisest kvartalist 2014. aasta kolmanda kvartalini 60 000 Uuring kirurgiliselt kastreeritavate sigade anesteesia meetodite kohta Teenus 1 2014. aasta teisest kvartalist 2014. aasta kolmanda kvartalini 100 000 Euroopa Liidu referentlaboratooriumite välishindamine Teenus 5 Juuni 2014 50 000

3.4. Rakendamine

Meetmed rakendab DG SANCO otse.

4. MUUD TEGEVUSED

4.1. Halduskokkulepped

4.2. Õiguslik alus

Määruse (EÜ) nr 882/2004 artikkel 66, määruse (EÜ) nr 1107/2009 artikkel 76, määruse (EL) nr 1169/2011 artikkel 30.

4.3. Eelarverida

17 04 03 – 385 230 eurot

4.4. Kavandatavate halduskokkulepete soovituslik nimekiri

Meetmed Halduskokkulepete hinnanguline arv Esialgne kuupäev Ligikaudne summa (eurodes) Uuring: sisesekretsioonisüsteemi kahjustajaid (ainete kindlaksmääramine) käsitlev mõjuhinnang 1 2014. aasta teine kvartal 125 000 Uuring: värvivate toiduainete eristamine toiduvärvidest 1 2014. aasta esimene pool 75 230 Uuring: Teadusuuringute Ühiskeskuse abistamine seoses transrasvhappeid käsitleva aruandega 1 2014. aasta esimesest kvartalist 2014. aasta kolmanda kvartalini 60 000 Uuring: toiduga kokku puutuvad materjalid, v.a plastid 1 2014. aasta teine kvartal 125 000

4.5. Rakendatavate meetmete kirjeldus, eesmärgid ja prognoositavad tulemused

Komisjonil on kavas teha koostöös Teadusuuringute Ühiskeskusega järgmised uuringud.

Uuring: sisesekretsioonisüsteemi kahjustajaid (ainete kindlaksmääramine) käsitlev mõjuhinnang

Eesmärgid: mõjuhinnang, milles käsitletakse võimalikke erinevaid teaduslikke kriteeriume, mille alusel kindlaks määrata kemikaalide sisesekretsioonisüsteemi häireid põhjustavad omadused.

Uuring: värvivate toiduainete eristamine toiduvärvidest

Eesmärgid: selleks, et rakendada suuniseid värvivate omadustega toiduainete liigitamise kohta toiduvärvide või värvivate toiduainetena, tuleb lähtematerjalide jaoks kehtestada etalonväärtused.

Uuring: Teadusuuringute Ühiskeskuse abistamine seoses transrasvhappeid käsitleva aruandega

Eesmärgid: hinnata asjakohaste vahendite mõju, mis aitaksid tarbijatel valmistada tervislikumat toitu ja teha üldisi toitumisvalikuid või mis võiksid edendada tarbijatele tervislikuma toiduvaliku pakkumist, mis hõlmaks ka tarbijatele teabe andmist transrasvade või nende kasutamise piiramise kohta.

Uuring: toiduga kokku puutuvad materjalid, v.a plastid

Eesmärgid: selleks, et tagada toiduga kokku puutuvaid materjale käsitlevate õigusaktide jõustamine, võib olla vaja kehtestada toiduga kokku puutuvate materjalide suhtes täiendavad sätted. Praeguse olukorra hindamiseks on vaja täpset teavet ja analüüse.

4.6. Rakendamine

Meetmed rakendab DG SANCO otse Teadusuuringute Ühiskeskusega sõlmitud halduskokkulepete abil.